## El Campus Virtual de Labora obri matrícula de cursos per a desenrotllar competències transversals i digitals més demanades per les empreses

*** La formació és totalment gratuïta, pot sol·licitar-se en la pàgina web de Labora i busca millorar l’ocupabilitat
* Els programes formatius estan dissenyats per a desenrotllar les destreses imprescindibles per a aconseguir un desenrotllament professional òptim**

Labora, el Servici Valencià d’Ocupació i Formació, ha habilitat, en el seu Campus Virtual, nous cursos de competències digitals i transversals per a este estiu. L’objectiu d’esta formació és millorar la capacitació laboral de la ciutadania, aportant-li habilitats personals i interpersonals, així com capacitats digitals.

Estos cursos, que s’impartiran de manera totalment gratuïta, se centraran a desenrotllar destreses que es mostren com a imprescindibles per a aconseguir un desenrotllament professional òptim, com ara la comunicació tant verbal com no verbal, l’escolta activa, la creativitat, el lideratge, així com habilitats com l’adaptabilitat, l’autocontrol o la resiliència.

Els programes formatius duraran entre 25 i 60 hores i estaran disponibles de manera en línia en qualsevol moment del dia.

La formació en estes habilitats es mostra com una ferramenta imprescindible per a millorar l’ocupabilitat de les persones. Tal com ha quedat de manifest en l’estudi elaborat per l’Observatori de les Ocupacions del Servici d’Ocupació Pública Estatal, per a garantir l’acompliment eficient d’una ocupació ja no n’hi ha prou amb adquirir els coneixements tècnics i teòrics, també és necessari disposar d’una sèrie d’habilitats personals, actituds i aptituds de caràcter transversal, que facilitaran al treballador o treballadora una major autonomia i flexibilitat a l’hora d’afrontar i resoldre els problemes i reptes professionals, independentment del lloc o de l’empresa en la qual es trobe a cada moment.

D’esta manera, l’alumnat interessat a rebre esta formació podrà triar entre diferents cursos amb 25 hores de duració cada un, com són: comunicació escrita; treball en equip; lideratge i direcció d’equips de treball; resolució de conflictes en el treball i millora del rendiment; *design thinking*; capacitat d’adaptació, flexibilitat i agilitat; entrenament de l’autoestima i autocontrol; autonomia i innovació laboral - iniciativa i creativitat; pensament positiu - optimisme i entusiasme; i gestió eficaç del temps.

Totes les persones que s’inscriguen en Labora (ja estiguen en desocupació o treballant) poden accedir a estos plans formatius, que són totalment en línia i accessibles les 24 hores del dia, la qual cosa permet que puguen completar-se segons les necessitats de cada alumne. La matrícula està oberta des del 24 de juliol en la pàgina web de Labora.

**Competències digitals**

D’altra banda, Labora obrirà matrícula el pròxim 6 d’agost per a apuntar-se als nous cursos de competències digitals. Així, s’oferirà formació en ciberseguretat, *cloud computing*, *project management* (gestió integrada de projectes), analítica web (Google Analytics), tendències digitals (*cloud computing*, intel·ligència artificial, *big data*, *blockchain*), disseny web amb Wordpress.

Tots estos cursos estan enfocats en les habilitats digitals més demanades per les empreses per a buscar personal.

Fecha: 25/07/2025